PALAU MIRA PICASSO
2017-10-19 19:30 - 2018-01-07 14:00 (Europe/Paris) | Fundació Palau
Pablo Picasso és un dels pintors més fotografiats de la història. La porta dels seus diferents tallers, així com la de les diverses residències que va ocupar, va estar oberta a moltes càmeres. Una d’elles va ser la de Josep Palau i Fabre, considerat el principal especialista en el geni malagueny. Palau va captar Picasso, però també l’estela deixada per l’artista, visitant els llocs en els quals l’artista va viure i els estudis en els quals va pintar. Palau també va fotografiar personatges relacionats amb la biografia de l’autor de Les senyoretes del carrer d’Avinyó.
Aquestes fotografies pertanyen al material de treball de Palau i són un record de les seves aventures picassianes. Llevat d’alguna excepció, el conjunt ha tingut poca divulgació i l’autor va emprar en els seus llibres alguns dels materials, de manera que encara resta inèdita bona part d’aquestes fotografies, on podem veure tant el pintor com l’estela que ha deixat, indicis de la seva geografia humana i plàstica.
Amb motiu del centenari de Palau i Fabre, és un bon moment per revisar aquestes fotografies i permetre que el gran públic tingui accés a Picasso gràcies als ulls de qui va saber contemplar-lo com ningú. Ens fiquem dins del taller del pintor, però també del propi biògraf.
El gruix de fotografies es complementa amb altres documents que rarament s’han exposat i que el biògraf va guardar entre els seus papers. Són apunts del mateix Picasso sobre el seu taller a Bateau Lavoir o respostes manuscrites als qüestionaris de Palau, a més de les llibretes de treball de l’escriptor, les seves càmeres fotogràfiques…
És el material de treball per títols com Picasso vivent, Picasso i els seus amics catalans o Estimat Picasso. A aquests documents s’han d’afegir les dedicatòries que el pintor realitza pel seu estudiós o peces tan desconegudes com una escultura inèdita de Picasso guardada per Palau i que es convertí en un improvisat cendrer pel pintor.
Cal fer una menció especial a la tasca de Palau i Fabre com a certificador d’obres de Picasso. En l’arxiu de la seva fundació s’han conservat totes les que va fer, fotografies en les quals Palau escriu de la seva pròpia mà un petit assaig sobre la peça objecte d’estudi. Probablement la més simbòlica d’aquestes pintures sigui la del primer quadre pintat per Picasso, també amb certificat del mateix pintor.
L’exposició inclou la pel·lícula amb guió i direcció de Josep Palau i Fabre Picasso a Catalunya (Estela films, 1975).
En una darrera sala es presentarà el projecte de l’any 2007 “Estimat Palau”, una sèrie d’homenatge realitzada per són Joan Fontcuberta, Luis Gordillo, Antoni Llena, Antoni Muntadas, Carlos Pazos, Perejaume i Antoni Tàpies. Tal i com explica Sol Enjuanes, coordinadora del projecte, “Estimat Palau” és un projecte que neix per celebrar el 90è aniversari de Josep Palau i Fabre. Amb aquesta finalitat es va recuperar de l’àlbum personal del poeta la fotografia de Picasso feta l’abril de 1964 per Palau a Nôtre-Dame-de-Vie.
Un cop ampliada i impresa sobre fusta es va remetre als artistes amb la invitació a intervenir-hi lliurement. Aquest és el punt de partida comú que ha donat lloc a una sèrie d’obres amb Palau i Picasso com a eix central que ens conviden a reflexionar sobre la pintura i la construcció de la imatge de l’artista.
Picasso
Inauguració de l’exposició: 19 d’octubre a les 19:30h a la Fundació Palau
Aquesta exposició és una producció de la Fundació Palau i de la Fundación Museo casa Natal Picasso de Málaga i esta comissariada per Víctor Fernández. Es podrà visitar del 19 d’octubre de 2017 al 14 de gener de 2018 a la Fundació Palau, abans però, es podrà visitar a la Casa Natal de Pablo Picasso de Málaga del 22 juny al 8 d’octubre 2017.
Recull de premsa

JOSEP PALAU I FABRE. JO SOC EL MEU PROPI EXPERIMENT
2017-11-30 19:00 - 2018-04-03 00:00 UTC | Palau Robert, Passeig de Gràcia, 107, Barcelona, Barcelona, 08008, Espanya
Exposició : Josep Palau i Fabre. Jo soc el meu propi experiment. Del 30 de novembre fins el 2 d’abril de 2018
Sinó vas poder veure l’exposició a la Fundació Palau tens una altre oportunitat per poder visitar-la al Palau Robret, Barcelona.
L’exposició son tretze lectures dels Poemes de l’Alquimista, publicat per primer cop clandestinament el 1952, és una de les obres més importants de Josep Palau i Fabre i un dels llibres de poesia en català més coneguts i reeditats.
Palau no es limita a escriure i publicar els seus versos: investiga, experimenta amb diferents formes i referents poètics. A l’hora d’editar el volum, juntament amb els poemes, incorpora una reflexió sobre el tema, la forma i el motiu d’algunes dels textos. Poemes de l’Alquimista és al mateix temps creació i reflexió, poesia i assaig. D’aquesta manera Palau connecta amb una de les línies més fecundes de la creació contemporània.
L’exposició proposa una nova manera d’apropar-se a la poesia, a la poesia de Josep Palau i Fabre i als Poemes de l’Alquimista, mitjançant un plantejament innovador. El problema de la identitat, el sentiment de ser sempre estranger, l’instint que ens condueix a una identitat humana compartida, el valor de la tradició com a matèria primera de les creacions contemporànies.
Entre els col·laboradors hi ha els artistes Ignasi Aballí i Enric Farrés, l’animadora Laura Ginés, l’escriptor Sergi Pons Codina, la videoartista Maria Padró, l’il·lustrador Arnal Ballester, el realitzador Morrosko Vila-San-Juan, els dissenyadors America Sanchez
i Albert Planas, i els arquitectes Llamazares-Pomés.
Accés gratuït
19 de març a les 18h visita guiada de l’exposició pel seu comissari Julià Guillamon. Accés lliure

ACTE D'HOMENATGE A PALAU I FABRE AL CCC
2018-01-10 19:00 UTC | Barcelona
Acte d’homenatge a Palau i Fabre presentat per Emili Payà, director de l’Octubre, Manuel Guerrero, comissari de l’Any Palau i Fabre i Joan Noves, president de la Fundació Palau, a la presentació de l’Àlbum Josep Palau i Fabre, editat pel PEN Català i la Fundació Palau, amb la col·laboració de la ILC, a cura de Carme Arenas, presidenta del PEN Català, Helena Pol, coordinadora de l’Àlbum i Laura Borràs, directora de la ILC, i a la lectura de poemes i textos dedicats a Josep Palau i Fabre, presentada per Gemma Pasqual, vicepresidenta de l’AELC al País Valencià, amb la participació dels poetes Glòria Julià, Jaume Pérez Montaner, Roger Vilà Padró i Joan Noves, president de la Fundació Palau.
L’exposició Josep Palau i Fabre. L’home és un animal que es busca, produïda per la ILC i la Fundació Palau, es podrà visitar al hall de l’Octubre fins al 14 de gener del 2018.
Descarregar aqui el cartell-invitació

PICASSO Y LA AVENTURA DE LA CERÁMICA. LA COLECCIÓN DE CERÁMICA DE LA FUNDACIÓ PALAU
2018-01-13 11:30 UTC | Fundació Palau
Conferència a càrrec de Salvador Haro, Degà de la Facultat de Bellas Artes de la Universidad de Málaga i expert picassià. Haro és un expert en ceràmica picassiana, tema sobre el que ha investigat i escrit ampliament. Ha escrit llibres com ‘Picasso, la cerámica y la crítica de arte’, ‘Aproximación a una significación de la cerámica picassiana’, ‘Picasso y la cerámica. El arte y los medios’ entre d’altres.

Exposició “Josep Palau i Fabre, l’home és un animal que es busca”
2018-01-15 10:00 - 2018-02-04 20:00 UTC | Biblioteca Pública de Tarragona, Carrer de Fortuny, 30, Tarragona, Tarragona, 43001, Espanya
Dins del conjunt d’actes en homenatge a l’autor, la Institució de les Lletres Catalanes ha creat una mostra de petit format itinerant que es podrà visitar en centres culturals i biblioteques de tot el territori.
L’exposició és un recorregut per la trajectòria vital de Josep Palau i Fabre (1917-2008) en l’any del seu centenari. La mostra presenta a Palau i Fabre com un poeta romàntic, un escriptor rebel, que trenca amb la família i la societat per fer realitat les seves aspiracions i els seus ideals. Un escriptor que parla dels grans temes universals: passió i instint, raó i creació, amor i llibertat.
ACTIVITATS:
05 de març (hora per concretar): Conferència a càrrec de David Castillo. Les veus del Ventríloc: Josep Palau i Fabre, referent internacional i nacional.
06 de març (hora per concretar): Espectacle Paradís de l’Alquimista, tria i recitació de Gemma Reguant, música composta i interpretada per Marc Egea.
06 de febrer (hora a concretar) : Dinamització club de lectura : Poemes de l’Alquimista (poesia)

ITINERÀNCIES de L’EXPOSICIÓ PER LES BIBLIOTEQUES DE CATALUNYA

CUNIT 5 – 25 juny. Biblioteca Municipal Marta Mata
GANDESA. 10 – 16 juliol. Ca la Vila Vella
TORREDEMBARRA. 31 juliol – 20 agost. Biblioteca Mestra Maria Antònia
CALDES D’ESTRAC. 1 – 25 agost. Biblioteca Can Milans
LLANÇÀ. 5 agost – 11 setembre. Sala de Cultura de l’Ajuntament de Llançà
VILA-SECA. 28 agost – 17 setembre. Biblioteca Pública de Vila-seca
MONT-ROIG DEL CAMP. 15 setembre – 15 octubre. Biblioteca Joan Miró
RIUDOMS. 23 octubre – 12 novembre. Biblioteca Antoni Gaudí
LA SELVA DEL CAMP. 20 novembre – 17 desembre. Biblioteca Pública de la Selva del Camp
REUS. 20 desembre – 10 gener. Biblioteca Central Xavier Amorós
ARENYS DE MAR. 12 – 25 setembre. Centre Cultural Calisay
SANT CUGAT DEL VALLÈS. 1 – 22 octubre. Biblioteca de Volpelleres
SANT FELIU DE CODINES. 30 octubre – 19 novembre. Biblioteca Joan Petit i Aguilar
SANTA COLOMA DE GRAMANET. 30 octubre – 19 novembre. Biblioteca de can Peixauet
BARCELONA. 9 – 10 novembre. Institut d’Estudis Catalans
CARDEDEU. 16 novembre – 5 desembre. Biblioteca Marc de Vilalba
GIRONA. 27 novembre – 17 desembre. Biblioteca de Lletres de la Universitat de Girona
VALÈNCIA. 11 – 30 desembre. Octubre Centre de Cultura Contemporània de València
TARRAGONA. 15 gener – 4 de febrer. Biblioteca Pública de Tarragona
LLEIDA. 12 febrer – 12 de març. Biblioteca Pública de Lleida
GIRONA. 21 març – 21 d’abril. Biblioteca Pública Carles Rahola de Girona

Mostra de Nadales de la col•lecció 'Il•lustració i poesia catalana 2000-2017'
2018-01-20 00:00 - 2018-01-28 14:00 UTC | Fundació Palau
A la Fundació Palau de Caldes d’Estrac, es presentarà el proper dia 20 de gener a les 12 del migdia, la mostra de la col·lecció de nadales ‘Il·lustració i Poesia Catalana’, promoguda pel sabadellenc Joan Rios i Masanell, i en la que hi ha participat destacats artistes en les que s’aparellen poemes ja publicats amb la reproducció d’un dibuix o pintura encarregat expressament a un artista.
La Nadala d’aquest recentment passat any 2017 ha estat il·lustrada per l’artista Santi Moix sobre el poema “Tota la neu del mon…” de Josep Palau i Fabre, del que aquest any es commemora el seu centenari. La primera nadala d’aquesta col·lecció, iniciada l’any 2000, va ser realitzada per Josep M. Subirachs sobre una poesia de Salvador Espriu, en edicions posteriors i per citar només alguns exemples, Josep Guinovart ho feia amb Jacint Verdaguer, Modest Cuixart amb J.V. Foix, Ràfols Casamada amb Marià Manent, Antoni Tàpies amb Ramon Llull, Jaume Plensa amb Joan Maragall o Assumpció Mateu amb Víctor Català.
Com es pot veure, l’eclecticisme presideix una proposta en què un poema amb motiu nadalenc, conformen un conjunt d’obres que mostra la multiplicitat de generacions i tendències que conviuen en l’art català dels últims anys i que queda reflectida en la mostra d’aquesta exposició que estarà presentada pel comissari de l’Any Palau i Fabre, Sr. Manuel Guerrero. Durant l’acte es farà un breu recital de poesies.

EXPOSICIÓ PALAU MIRA PICASSO
2018-01-22 11:00 - 2018-04-05 00:00 UTC | Diputació de Barcelona, Rambla Catalunya, 126 planta baixa, Barcelona, Barcelona, 08008, Espanya
Pablo Picasso és un dels pintors més fotografiats de la història. La porta dels seus diferents tallers, així com la de les diverses residències que va ocupar, va estar oberta a moltes càmeres. Una d’elles va ser la de Josep Palau i Fabre, considerat el principal especialista en el geni malagueny. Palau va captar Picasso, però també l’estela deixada per l’artista, visitant els llocs en els quals l’artista va viure i els estudis en els quals va pintar. Palau també va fotografiar personatges relacionats amb la biografia de l’autor de Les senyoretes del carrer d’Avinyó.
Aquestes fotografies pertanyen al material de treball de Palau i són un record de les seves aventures picassianes. Llevat d’alguna excepció, el conjunt ha tingut poca divulgació i l’autor va emprar en els seus llibres alguns dels materials, de manera que encara resta inèdita bona part d’aquestes fotografies, on podem veure tant el pintor com l’estela que ha deixat, indicis de la seva geografia humana i plàstica.
Amb motiu del centenari de Palau i Fabre, és un bon moment per revisar aquestes fotografies i permetre que el gran públic tingui accés a Picasso gràcies als ulls de qui va saber contemplar-lo com ningú. Ens fiquem dins del taller del pintor, però també del propi biògraf.
El gruix de fotografies es complementa amb altres documents que rarament s’han exposat i que el biògraf va guardar entre els seus papers. Són apunts del mateix Picasso sobre el seu taller a Bateau Lavoir o respostes manuscrites als qüestionaris de Palau, a més de les llibretes de treball de l’escriptor, les seves càmeres fotogràfiques…
És el material de treball per títols com Picasso vivent, Picasso i els seus amics catalans o Estimat Picasso. A aquests documents s’han d’afegir les dedicatòries que el pintor realitza pel seu estudiós o peces tan desconegudes com una escultura inèdita de Picasso guardada per Palau i que es convertí en un improvisat cendrer pel pintor.
Cal fer una menció especial a la tasca de Palau i Fabre com a certificador d’obres de Picasso. En l’arxiu de la seva fundació s’han conservat totes les que va fer, fotografies en les quals Palau escriu de la seva pròpia mà un petit assaig sobre la peça objecte d’estudi. Probablement la més simbòlica d’aquestes pintures sigui la del primer quadre pintat per Picasso, també amb certificat del mateix pintor.
13 de març a les 19h. Visita guiada de l’exposició pel seu comissari Victor Fernández. Accés lliure

ESPECTACLE: LA LLAVOR DE L'AMOR
2018-01-25 00:15 - 13:15 UTC | Fundació Palau
Espectacle programat dins de la Jornada Pedagògica Josep Palau i Fabre per a profesionals de l’ensenyament i bibliotecaris. Programa de la Jornada.
“La llavor de l’amor”, és una producció pròpia feta conjuntament amb Òmnium Cultural. Aquesta activitat vol commemorar el centenari del naixement de Josep Palau i Fabre, el seu treball i la influència, Premi d’Honor de les Lletres Catalanes 1999, va tenir sobre una època i diverses generacions de poetes i crítics d’art actuals. Es tracta d’un recital de poesia i textos d’art interpretats per Montse Guallar amb l’acompanyament musical en directe de Max Sunyer a la guitarra.
“La llavor de l’amor”, és una producció pròpia feta conjuntament amb Òmnium Cultural amb la col.laboració del Museu Picasso.
L’actuació és oberta al públic general i gratuïta.
